کوئٹہ : صوبائی حکومت ءِ اُلس نا سختی تا احساس ءِ او اوفک کم و ود رمضان المبارک نا گچین آ تو اٹ اُلس ءِ ریلیف فراوان کننگ کن گام گیج کننگ اٹی ءِ ولے دا بابت اٹ زیات المی دادے کہ روچہ بازار آتیٹی کن خور نا گڑا تا فراوانی ءِ پک کننگے و حکومت کن خور نا گڑاتے اڑزان نہاد آتا فراوانی ءِ پک کننگ کن گام گیج کننگ اٹی ءِ۔ داڑتون اوار تینٹ جوڑ کروک آ کبینی کروک آتا زیات فائدہ کروک و ذخیرہ اندوز کروک آتا برخلاف جنگی بنداو آ کارروائی کننگک۔ دا خیال آتا درشانی ءِ چیف سیکرٹری بلوچستان عبدالعزیز عقیلی رمضان ہڑزان بازار آتا اڈ تننگ، پرائس کنٹرول و نت انا سرکاری نہاد آ فراوانی نا بابت اٹ دیوان نا کماشی ءِ کرسا کرے۔
(خ ن)
